बे बेलायाव गोबाङानो बानबुंथि होदोंदि बिमारावाव जिहेथु गोजौ सोलोंथाइ लानो हानायनि सुबिदाफोरा खम, बिनिखायनो आई आई टि, एन आई टि बायदि हादरनि गिबि सारिनि गोजौ सोलोंथाइ फसंथानफोराव फरायनाय एबा नायबिजिरनायनि थाखाय हारोंथाय होग्रा जे इ इ आनजादखौ बिमा रावाव खुंनाया मोजां जायाबो जानो हागौ ! बिदि सन्देह खालामलायनो गोनां गोयै बादि नुयो। सोलोंथाइ फसंथानफोराव मुं थिसननायनि थाखाय जा रावाव खुंनाय जागोन बि रावावनो गोजौ सोलोंथाइ लानायनि सुबिदा मोननो हानांगोन। नङाब्ला इयुनाव फरायसाफोरा गोबां जेंनायाव गोग्लैनो हागौ! बिनिखायनो सोरखारा ओनसोलारि एबा बिमा रावावनो गोजौ सोलोंथाइ लानो हानायनि राहाखौ खालामनानै होनांगोन। अब्लासो सोरखारा बिमा राव एबा ओनसोलारि रावफोरखौ अनसायनाया थार लामायाव फैगोन।